REGOLAMENT TAL-KUMMISSJONI (KE) Nru 1397/2007
tat-28 ta’ Novembru 2007
li jiddetermina, għas-sena tas-suq 2007/2008, it-tqassim tal-kwantità ta’ 5 000 tunnellata metrika ta’ fibri qosra tal-kittien u fibri tal-qanneb bħala kwantitajiet nazzjonali garantiti bejn id-Danimarka, il-Greċja, l-Irlanda, l-Italja u l-Lussemburgu
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1673/2000 tas-27 ta’ Lulju 2000 dwar l-organizzazzjoni komuni tas-swieq tal-kittien u tal-qanneb imkabbra għall-ħjut (1), u b'mod partikolari l-Artikolu 9 tiegħu,
Billi:
(1)
L-Artikolu 8(1) tar-Regolament tal-Kummissjoni (KE) Nru 245/2001 tal-5 ta’ Frar 2001 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1673/2000 dwar l-organizzazzjoni komuni tas-swieq tal-kittien u tal-qanneb imkabbra għall-ħjut (2) jistipula li t-tqassim ta’ 5 000 tunnellata metrika ta’ fibri qosra tal-kittien u fibri tal-qanneb bħala kwantitajiet nazzjonali garantiti, kif provdut bl-Artikolu 3(2)(b) tar-Regolament (KE) Nru 1673/2000, għandu jsir qabel is-16 ta’ Novembru ta’ sena tas-suq kurrenti.
(2)
Għal dan il-għan, id-Danimarka u l-Italja bagħtu lill-Kummissjoni il-komunikazzjonijiet rigward il-meded koperti b'kuntratti ta’ bejgħ/xiri, impenji ta’ proċessar jew kuntratti ta’ proċessar, kif ukoll l-istimi tar-rendiment f'tiben u f'fibri tal-kittien u tal-qanneb.
(3)
Min-naħa l-oħra, mhux se jkun hemm produzzjoni ta’ fibri tal-kittien jew tal-qanneb fis-sena tas-suq 2007/2008 fil-Greċja, l-Irlanda u l-Lussemburgu.
(4)
Abbażi ta’ l-istimi ta’ produzzjoni li jirriżultaw mill-informazzjoni provduta, il-produzzjoni totali fil-ħames Stati Membri konċernati mhux se tilħaq il-kwanità totali ta’ 5 000 tunnellata allokata komprensivament għalihom, u jeħtieġ li jiġu stabbiliti l-kwantitajiet nazzjonali garantiti li jidhru hawn taħt.
(5)
Il-miżuri provduti f'dan ir-Regolament huma skond l-opinjoni tal-Kumitat ta’ Ġestjoni għall-Fibri Naturali,
ADOTTAT DAN IR-REGOLAMENT:
Artikolu 1
Għas-sena tas-suq 2007/2008, it-tqassim fi kwantitajiet nazzjonali garantiti provduti fl-Artikolu 3(2)(b) tar-Regolament (KE) Nru 1673/2000 għandu jkun kif ġej:
-
għad-Danimarka: 73 tunnellata,
-
għall-Greċja: 0 tunnellati,
-
għall-Irlanda: 0 tunnellati,
-
għall-Italja: 364 tunnellata,
-
għal-Lussemburgu: 0 tunnellati.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika mis-16 ta’ Novembru 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 28 ta’ Novembru 2007.